**SLUŽBENA PRAVILA NAGRADNE IGRE „GILLETTE, HEAD & SHOULDERS I OLD SPICE”**

**Čl.1 Organizator i službena pravila nagradne igre**

Po Zakonu o igrama na sreću “GILLETTE, HEAD & SHOULDERS I OLD SPICE” nagradna igra je organizovana i provedena od strane firme Orbico d.o.o. Sarajevo, sa ID brojem 200231040009, i sjedištem u ulici Lužansko polje 7, 71210 Ilidža. Kampanja će biti provedena po ovdje navedenim odredbama (u daljem tekstu Pravila), koja su obavezna za sve Učesnike. Nagradna igra će biti provedena po ovdje navedenim odredbama, koja su obavezna za sve Učesnike.Nagradna igra je marketinška promocija organizovana kao poticaj za korištenje Gillette, Head & Shoulders i Old Spice proizvoda.

**Čl.2 Pravni izvori**

Nagradna igra je nastala u skladu sa odredbama Zakona o zaštiti potrošača BiH.

**Čl.3 Teritorija**

Nagradna igra je organizovana i biće provedena na teritoriji Bosne i Hercegovine - Brčko distrikta po odredbama ovdje objašnjenim. Trajanje nagradne igre je u periodu od 01.06.2023. do 13.07.2023. godine. Nagradna igra se odnosi na sve Bingo maloprodajne objekte na području Bosne i Hercegovine, Brčko distrikt.

**Čl.4 Podobnost**

4.1. U nagradnoj igri mogu učestvovati sve starije od 18 godina koje su nastanjene/imaju stalno mjesto boravka na teritoriji Brčko distrikta koji prihvataju odredbe i uslove ovih Pravila (u daljem tekstu Učesnici). Uposlenici Organizatora i uposleni u kompaniji Bingo d.o.o. u kojoj se sprovodi nagradna igra, kao i članovi njihove uže porodice (sin/kćerka, roditelji, brat/sestra ili supružnik) ne mogu učestvovati u ovoj nagradnoj igri.

4.2. Sudjelovanjem u nagradnoj igri, Učesnici potvrđuju da su u potpunosti saglasni sa ovim Pravilima i saglasni su sa istim. Učestvovanje u ovoj nagradnoj igri jednako je obavezi poštivanja prethodno navedenih Pravila.

**Čl. 5 Određeni proizvodi i uslovi**

Uslovi učestvovanja u nagradnoj igri:Svaka osoba nastanjena na teritoriji Bosne i Hercegovine - Brčko distrikta koja može učestvovati u nagradnoj igri je ona koja tokom promotivnog perioda od 01.06.2023. do 13.07.2023. godine u Bingo maloprodajnim objektima na području Brčko distrikta kupi proizvode brendova Gillette, Head & Shoulders i/ili Old Spice u iznosu minimalno 20 KM, pošalje SMS poruku u skladu u skladu sa mehanizmom opisanim u članu broj 7 ovog Pravilnika. Račun od kupovine je potrebno sačuvati do datuma izvlačenja. Deklarisani dobitnici će trebati pokazati originalni račun Organizatoru na uvid kao dokaz o vjerodostojnosti računa. Broj kupovina i učešća nije ograničen, ali je moguće biti dobitnik samo jedne nagrade. Prijave računa sa istim brojem ili duplikati originalnih računa neće biti tretirani kao ispravni i neće biti uzeti u obzir za sretno izvlačenje. Organizator nije odgovoran za SMS poruke koje nisu potpune ili koje nisu stigle.

**Čl. 6 Nagrade**

U ovoj nagradnoj igri Organizator nudi slijedeće nagrade:

- 1 X SONY PLAYSTATION 5

- 8 X GARMIN PAMETNI SAT

- 7 X GILLETTE POKLON SET

|  |  |  |  |
| --- | --- | --- | --- |
| Opis | Količina | Jedinična cijena PDV 17% uključen | Total KM |
| Garmin pametni sat vivomove | 1 | 390,00 | 390,00 |
| Adidas sportska torba | 6 | 52,00 | 312,00 |
| Total |  |  | 702,00 |

Ukupna vrijednost nagrada je 702,00 KM (PDV uračunat) po fiksnom kursu Centralne Banke, na dan 28.04.2023.

**Čl. 7 Mehanizam nagradne igre**

Za učestvovanje u nagradnoj igri organizovanoj u periodu od 01.06.2023. do 13.07.2023. godine. u Bingo maloprodajnim objektima na području Brčko distrikta, svaka zainteresovana osoba koja ima pravo učestvovati u ovoj nagradnoj igri, po čl. 5, treba kupiti proizvode brendova Gillette, Head & Shoulders i/ili Old Spice u iznosu minimalno 20 KM i poslati SMS poruku sadržaja: broj fiskalnog računa(razmak)ime i prezime(razmak) i grad iz kojeg je učesnik na broj 091 112 412, na primjer: 15994 DAMIR DEMIROVIĆ BRČKO. Cijena SMS poruke je 0,10 KM + PDV za korisnike iz svih mobilnih mreža (BH Telecom, HT Eronet, mtel). Cijene SMS poruka se neće mijenjati tokom nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri. U slučaju da šalju neispravan sadržaj dobiće povratnu poruku da je njihova poruka nevažeća. Izvlačenja dobitnika će se odvijati svake sedmice u 15h, detalji u tabeli ispod:



Izvlačenja će se odvijati u prostorijama Organizatora na adresi Orbico d.o.o., Lužansko polje 7, 71210 Ilidža. Dobitnik (dobitnici) će biti izvučen (izvučeni) putem aplikacije kroz kompjuterski softver gdje će biti objedinjeni svi učesnici koji su učestvovali na sedmičnom nivou za sedmična izvlačenja, a za finalno izvlačenje zadnje sedmice nagradne igre će biti objedinjeni svi učesnici u nagradnoj igri putem SMS poruka do 12.07.2023. 23:59 časova. Organizator ne snosi odgovornost za bilo kakve probleme nastale tokom promotivnog perioda, a koji se odnose na tekstualne poruke, internet i mobilne mreže sa kojih se poruke/prijave šalju te probleme koji su tako nastali i koji nemaju veze sa voljom Organizatora. SMS poruke se šalju/unose od 01.06.2023. do 12.07.2023. do 23:59 h. Neće se uzeti u obzir vrijeme kada je poruka poslana već kada je primljena. Jedan učesnik može poslati neograničen broj poruka za neograničen broj kupovina učestvujućih proizvoda, iskazanih na odvojenim računima, ali biti dobitnik samo jedne od nagrada. Potvrde o kupovini (fiskalne račune) treba sačuvati kao dokaz o kupovini do datuma izvlačenja. Nakon izvlačenja, od dobitnika nagrade će se tražiti da predoči Organizatoru račun od kupovine da bi se potvrdilo da je kupovina obavljena u skladu sa mehnaizmom ovih Pravila i u periodu nagradne igre.

**Čl. 8 Dodjele nagrada, izvlačenje dobitnika**

Sretna izvlačenja dobitnika nagrada će biti izvršena na svake sedmice tokom trajanja nagradne igre, a finalno 13.07.2023. u 15h, pred tročlanom komisijom. Za svaku nagradu se izvlači jedan dobitnik i tri rezerve. Za vrijeme izvlačenja komisija zapisuje imena dobitnika uključujući ostale potrebne podatke. Nakon nagradnog izvlačenja i spoznaje o sretnim dobitnicima-Učesnicima nagradne igre, dobitinici će biti obavješteni o nagradama i načinu preuzimanja. Dobitnici će biti obaviješteni telefonskim putem od strane Organizatora u roku od 3 radna dana nakon izvlačenja nagrada. Ukoliko nakon 3 radna dana osoba koja je imenovana za dobitnika ne bude mogla biti kontaktirana ili u slučaju da učešće nije validno, rezerve će biti kontaktirane po redoslijedu izvlačenja. Zbog provjere validnosti, dobitnici trebaju poslati kopiju ili skeniran dokument putem e-maila ili faxa na adresu/broj koji će im predočiti Organizator.

**Čl. 9 Validacija nagrada i njihova dodjela**

Nagrade će biti poslane i dostavljene dobitnicima na kućne adrese najdalje 30 dana po završetku nagradne igre. Osvojena nagrada ne može biti unovčena ili zamijenjena, niti prenijeta na treća lica. Sve obaveze Organizatora u pogledu dobitnika nagrada prestaju u momentu preuzimanja nagrada. Porez na nagradu snosi organizator.

**Čl.10 Povjerljivost**

Organizator će preduzeti sve potrebne mjere predostrožnosti da osigura zaštitu ličnih podataka, zaštitu od gubitka, zloupotrebe, neovlaštenog razotkrivanja, izmjene i/ili distribucije u skladu sa Zakonom. Organizator preuzima odgovornost o zaštiti povjerljivosti ličnih podataka Učesnika za vrijeme trajanja ove promocije u skladu sa Zakonom o zaštiti ličnih podataka. Učesnici imaju slijedeća prava, u skladu sa Zakonom o zaštiti ličnih podataka: pravo da budu informisani, pravo pristupa podacima i pravo na osporavanje različitih radnji.Sudjelovanjem u ovoj nagradnoj igri, Učesnici će se izričito i jasno složiti da njihovi lični podacidostavljeni Organizatoru budu uneseni u Organizatorovu bazu podataka, u svrhu učestvovanja u ovoj nagradnoj igri i procesu izvlačenja dobitnika. Organizator će uništiti sve lične podatke prikupljene od Učesnika, osim onih koji su proglašeni za dobitnike i koji će biti čuvani za potrebe računovodstva u skladu sa važećim Zakonima.

Prava učesnika su zagarantovana Zakonom o zaštiti ličnih podataka i posebno se odnose na slijedeće:

- pravo da budu informisani o činjenici da se podaci prikupljaju

- pravo da budu upoznati sa podacima;

- pravo na promjenu podataka;

- pravo na žalbu.

**Čl. 11 Proglašavanje dobitnika nagrada**

11.1. Ukoliko nagradni fond koji se sastoji od proizvoda, nije nakon završetka nagradne igre podjeljen učesnicima na način predviđen Pravilima igre (usljed isteka roka za podizanje nagrada, nepostojanje dovoljnog broja učesnika i sl. ) ili zbog eventualnog prekida odnosno otkazivanja igre usljed dejstva okolnosti koje imaju karakter više sile, priređivač je dužan nagradni fond prodati, a sredstva ostvarena prodajom uplatiti ravnomjerno na račune humanitarnih organizacija iz člana 17. stav 1. Zakona.

11.2. Pravila nagradne igre će biti objavljena u dnevnim novinama “Oslobođenje” po dobijanju Rješenja od Poreske uprave Brčko distrikta. U periodu od 15 dana od dana nagrada izvlačenja, rezultati i imena dobitnika će biti javno objavljena na oficijelnoj Orbico Facebook stranici.

**Čl.12 Viša sila**

U pogledu ovih Pravila, viša sila podrazumijeva događaje koji se ne mogu kontrolisati, ispravitiili predvidjeti od strane Organizatora, uključujući i nemogućnost Organizatora usljed uslova nastalih neovisno od njegove volje i čija prisutnost se veže kasnije za nemogućnost ispunjavanja preuzetih obaveza.U slučaju više sile gdje događaj sprečava ili odlaže kompletno ili djelimično izvršenje Pravila ikontinuiranost Kampanje, Organizator će biti oslobođen ispunjavanja svojih obaveza za period u kojem je došlo do sprečavanja ili odlaganja Nagradne igre po dobijanju saglasnosti Poreske uprave Brčko distrikta.

**Čl. 13 Sporovi**

U slučaju bilo kakvih sporova nastalih između Organizatora i Učesnika, oni će biti riješeni u duhu dobrih poslovnih običaja. U slučaju da strane ne mogu naći zajedničko rješenje, obje strane uključene u spor isti će rješavati na nadležnom Općinskom sudu u Sarajevu.Sve moguće žalbe, ukoliko ih bude, vezane za razvoj i trajanje Nagradne igre mogu se slati na slijedeću adresu: Orbico d.o.o., Lužansko polje 7, 71 000 Sarajevo ili u roku od 2 (dvije) sedmice od datuma objavljivanja dobitnika. Nakon ovog roka Organizator neće uzimati u obzir bilo kakve žalbe.

**Čl.14 Službena Pravila Nagradne igre**

Učešćem u Nagradnoj igri Učesnici su saglasni sa pravilima ove Nagradne igre.

Pravila stupaju na snagu nakon odobrenja od strane Poreske uprave Brčko distrikta.

Datum: 03.05.2023.

Broj protokola: 979/23